****

 **บันทึกข้อความ**

**ส่วนราชการ** องค์การบริหารส่วนตำบลบะ **ส่วน** สำนักงานปลัด

**ที่** - **วันที่** 12 กันยายน 2561

**เรื่อง** รายงานผลสรุปความพึงพอใจและแรงจูงใจของพนักงานส่วนตำบลต่อองค์กร

**เรียน** นายกองค์การบริหารส่วนตำบลบะ

 **เรื่องเดิม**

 ตามที่ องค์การบริหารส่วนตำบลบะ ได้ออกแบบประเมินความพึงพอใจและแรงจูงใจในการทำงานของพนักงานส่วนตำบลบะ จำนวน 14 ราย โดยมีจุดมุ่งหมายในการค้นหาปัจจัยที่มีผลต่อความพึงพอใจและแรงจูงใจของพนักงาน เพื่อนำผลการวิเคราะห์ข้อมูลที่รวบรวมได้ไปใช้ในการพัฒนาองค์กรด้านระบบการบริหารงานบุคคล การเรียนรู้และสร้างแรงจูงใจ ตลอดจนสร้างความพึงพอใจของพนักงานองค์การบริหารส่วนตำบลบะ ต่อไป

**ข้อเท็จจริง**

 แบบประเมินความพึงพอใจนี้มีจุดมุ่งหมายในการค้นหาปัจจัยที่มีผลต่อความสุข ความพึงพอใจและแรงจูงใจของพนักงานอย่างเป็นระบบและครอบคลุมทั้งองค์กร ซึ่งแบบสอบถามแบ่งออกเป็น 3 ส่วน ซึ่งประกอบด้วย

 ส่วนที่ 1 ส่วนคำถามข้อมูลทั่วไปของผู้ตอบแบบประเมิน

 ส่วนที่ 2 แบบสอบถามความพึงพอใจของบุคลากรที่มีต่อองค์กร

 2.1 ความพึงพอใจเกี่ยวกับงานในความรับผิดชอบ

 2.2 ความพึงพอใจเกี่ยวกับสภาพแวดล้อมในการทำงาน

 2.3 ความพึงพอใจเกี่ยวกับสวัสดิการและสร้างแรงจูงใจของหน่วยงาน

 2.4 ความพึงพอใจเกี่ยวกับนโยบายและการบริหารงานของหน่วยงาน

 \* สูตรการคำนวณระดับความพึงพอใจ = จำนวนผู้ตอบแบบสอบถาม x ผลคะแนนแต่ระดับ

 = . ผลรวมคะแนน .

 จำนวนผู้ตอบแบบสอบถาม

 เกณฑ์ระดับคะแนนประเมินความพึงพอใจ

 ระดับค่าเฉลี่ย 4.51 - 5.00 หมายถึง ความพึงพอใจอยู่ในระดับมากที่สุด

 ระดับค่าเฉลี่ย 3.51 - 4.50 หมายถึง ความพึงพอใจอยู่ในระดับมาก

 ระดับค่าเฉลี่ย 2.51 - 3.50 หมายถึง ความพึงพอใจอยู่ในระดับปานกลาง

 ระดับค่าเฉลี่ย 1.51 - 2.50 หมายถึง ความพึงพอใจอยู่ในระดับน้อย

 ระดับค่าเฉลี่ย 1.00 - 1.50 หมายถึง ความพึงพอใจอยู่ในระดับน้อยที่สุด

**-2-**

|  |  |  |  |  |
| --- | --- | --- | --- | --- |
| **ที่** | **ความพึงพอใจ** | **ระดับความคิดเห็น** | $$\overbar{x}$$ | **แปลผล** |
| **มากที่สุด****(5)** | **มาก****(4)** | **ปานกลาง****(3)** | **น้อย****(2)** | **น้อยที่สุด****(1)** |
| **ความพึงพอใจเกี่ยวกับงานในความรับผิดชอบ** |  |
| 1 | ปริมาณงาน/ความท้าทายของงานที่ได้รับมอบหมาย  | 6 | 5 | 3 | 0 | 0 | 4.64 | มากที่สุด |
| 2 | งานได้รับการสนับสนุนให้พัฒนาความรู้ ความสามารถและทักษะในการทำงานอย่างต่อเนื่อง | 2 | 7 | 3 | 2 | 0 | 3.64 | มาก |
| 3 | ความมีอิสระในการตัดสินใจเพื่อความสำเร็จในงาน | 4 | 4 | 5 | 0 | 1 | 3.71 | มาก |
| 4 | การได้รับมอบหมายงานที่ตรงกับความสามารถ | 8 | 3 | 2 | 0 | 1 | 4.21 | มาก |
| 5 | การวางแผนในการทำงานและสามารถแก้ไขปัญหาในการทำงานด้วยตนเอง | 7 | 3 | 2 | 2 | 0 | 4.07 | มาก |
| **ความพึงพอใจเกี่ยวกับสภาพแวดล้อมในการทำงาน** |  |
| 1 | สถานที่ทำงานมีความเหมาะสม | 7 | 5 | 2 | 0 | 0 | 4.36 | มาก |
| 2 | หน่วยงานมีอุปกรณ์/เครื่องมือสำหรับทำงานที่เหมาะสมและเพียงพอ | 5 | 5 | 4 | 0 | 0 | 4.07 | มาก |
| 3 | ความรู้สึกปลอดภัยในสถานที่ทำงาน  | 4 | 7 | 3 | 0 | 0 | 4.07 | มาก |
| 4 | บรรยากาศการทำงานของหน่วยงานที่ส่งเสริม ความผูกพันระหว่างบุคลากร วัฒนธรรมการอยูร่วมกัน | 4 | 6 | 4 | 0 | 0 | 4.00 | มาก |
| 5 | การมีส่วนร่วมในการพัฒนาหน่วยงาน ทั้งด้านอาคารสถานที่และการให้บริการ  | 3 | 6 | 5 | 0 | 0 | 3.86 | มาก |
| **ความพึงพอใจเกี่ยวกับสวัสดิการและสร้างแรงจูงใจ** |  |
| 1 | ค่าตอบแทนที่ได้รับเพียงพอกับค่าครองชีพ  | 2 | 6 | 2 | 4 | 0 | 3.43 | ปานกลาง |
| 2 | วิธีการประเมินเพื่อเลื่อนขั้นเงินเดือนประจำปี | 3 | 7 | 2 | 1 | 1 | 3.71 | มาก |
| 3 | การจัดสวัสดิการเพื่อช่วยเหลือและอำนวยความสะดวกในแก่บุคลากรในการปฏิบัติงาน | 3 | 5 | 5 | 1 | 0 | 3.71 | มาก |
| 4 | การจัดกิจกรรมเสริมสร้างความสัมพันธ์ของบุคลากรในหน่วยงาน  | 4 | 6 | 3 | 1 | 0 | 3.93 | มาก |
| 5 | มาตรการดำเนินงานเสริมสร้างความก้าวหน้าและความมั่นคงในอาชีพการทำงานของบุคลากร  | 3 | 6 | 5 | 0 | 0 | 3.86 | มาก |
| **ความพึงพอใจเกี่ยวกับนโยบายและการบริหารงาน**  |  |
| 1 | การกำหนดวิสัยทัศน์ พันธกิจ ยุทธศาสตร์และนโยบาย  | 5 | 5 | 2 | 1 | 1 | 3.86 | มาก |
| 2 | การจัดโครงสร้างหน่วยงานและการจัดสายการบังคับบัญชา | 6 | 4 | 2 | 1 | 1 | 3.93 | มาก |
| 3 | การนำพาองค์กรไปสู่ความสำเร็จของผู้บริหาร | 4 | 6 | 2 | 1 | 1 | 3.79 | มาก |
| 4 | การติดตามการปฏิบัติงานจากผู้บังคับบัญชา | 5 | 5 | 2 | 1 | 1 | 3.86 | มาก |
| 5 | ผู้บังคับบัญชาเอาใจใส่ช่วยแก้ปัญหาต่างๆให้ท่าน | 4 | 5 | 3 | 1 | 1 | 3.71 | มาก |
| **รวม** | **ค่าเฉลี่ย** | **3.92** | **มาก** |

**-3-**

**สรุปแบบประเมินความพึงพอใจ**

**ส่วนที่ 1 ข้อมูลเกี่ยวกับผู้ตอบแบบสอบถาม**

* 1. ผู้ตอบแบบสอบถาม ชาย จำนวน 6 คน หญิง จำนวน 8 คน
	2. อายุ 20 – 30 ปี จำนวน 2 คน อายุ 31 – 40 ปี จำนวน 5 คน

อายุ 41 – 50 ปี จำนวน 5 คน อายุ 51 – 60 ปี จำนวน 2 คน

* 1. ระดับการศึกษา ปริญญาตรี จำนวน 6 คน

 สูงกว่าปริญญาตรี จำนวน 8 คน

 1.4 ประเภทตำแหน่ง นักบริหารท้องถิ่น ระดับต้น จำนวน 2 คน

 อำนวยการ ระดับต้น จำนวน 4 คน

 วิชาการ ปฏิบัติการ จำนวน 2 คน ชำนาญการ จำนวน 4 คน

 ทั่วไป ชำนาญงาน จำนวน 1 คน ปฏิบัติงาน จำนวน 1 คน

**ส่วนที่ 2 สรุปแบบสอบถามความพึงพอใจ**

การประเมินความพึงพอใจและแรงจูงใจในการทำงานของพนักงานส่วนตำบลบะ อำเภอท่าตูม จังหวัดสุรินทร์ พบว่า ภาพรวมมีความพึงพอใจอยู่ในระดับมาก ซึ่งถือว่ามีความพึงพอใจในระดับที่สูง เมื่อพิจารณาเป็นรายหัวข้อพบว่า

 1.ความพึงพอใจเกี่ยวกับงานในความรับผิดชอบ ข้อที่มีค่าเฉลี่ยมากที่สุด มีค่าเฉลี่ยเท่ากับ 4.64 คือข้อที่ 1 ปริมาณงาน/ความท้าทายของงานที่ได้รับมอบหมาย ส่วนข้อที่มีค่าเฉลี่ยที่น้อยที่สุด อยู่ในระดับมาก มีค่าเฉลี่ยเท่ากับ 3.64 คือข้อที่ 2 งานที่ได้รับการสนับสนุนให้พัฒนาความรู้ ความสามารถและทักษะในการทำงานอย่างต่อเนื่อง

 2. ความพึงพอใจเกี่ยวกับสภาพแวดล้อมในการทำงาน ข้อที่มีค่าเฉลี่ยมากที่สุด มีค่าเฉลี่ยเท่ากับ 4.36 คือข้อที่ 1 สถานที่ทำงานมีความเหมาะสม ส่วนข้อที่มีค่าเฉลี่ยที่น้อยที่สุด อยู่ในระดับมาก มีค่าเฉลี่ยเท่ากับ 3.86 คือข้อที่ 5 การมีส่วนร่วมในการพัฒนาหน่วยงานทั้งด้านอาคารสถานที่และการให้บริการ

 3. ความพึงพอใจเกี่ยวกับสวัสดิการและสร้างแรงจูงใจในการทำงาน ข้อที่มีค่าเฉลี่ยมากที่สุด มีค่าเฉลี่ยเท่ากับ 3.93 คือข้อที่ 4 การจัดกิจกรรมเสริมสร้างความสัมพันธ์ของบุคลากรในหน่วยงาน ส่วนข้อที่มีค่าเฉลี่ยที่น้อยที่สุด อยู่ในระดับปานกลาง มีค่าเฉลี่ยเท่ากับ 3.43 คือข้อที่ 1 ค่าตอบแทนที่ได้รับเพียงพอกับค่าครองชีพ

4. ความพึงพอใจเกี่ยวกับนโยบายและการบริหารงาน ข้อที่มีค่าเฉลี่ยมากที่สุด มีค่าเฉลี่ยเท่ากับ 3.93 คือข้อที่ 2 การจัดโครงสร้างหน่วยงานและการจัดสายการบังคับบัญชา ส่วนข้อที่มีค่าเฉลี่ยที่น้อยที่สุด อยู่ในระดับมาก มีค่าเฉลี่ยเท่ากับ 3.71 คือข้อที่ 5 ผู้บังคับบัญชาเอาใจใส่ช่วยแก้ปัญหาต่างๆให้ท่าน

**ส่วนที่ 3 ข้อเสนอแนะและความคิดเห็นอื่นๆ**

1.ท่านอยากให้หน่วยงานพัฒนาไปในทิศทางใด เพื่อให้เกิดความพึงพอใจและประสิทธิภาพในการทำงาน

 1.1 จัดให้มีกิจกรรมเชื่อมความสัมพันธ์เป็นประจำทุกเดือน

 1.2 พัฒนาบริบทอาคารสถานที่ให้ร่มรื่น มีจุดบริการประชาชน

 1.3 พัฒนาด้านเทคโนโลยี

 1.4 พัฒนาด้านการแสดงความเคารพและให้เกียรติเพื่อนร่วมงาน

**-4-**

2. ท่านอยากได้สิ่งจูงใจในการทำงานอย่างไร เพื่อให้เกิดความพึงพอใจและประสิทธิภาพในการทำงาน

 2.1 วัสดุอุปกรณ์ที่เพียงพอในการปฏิบัติงาน

 2.2 ผู้บังคับบัญชามีการติดตามการปฏิบัติงานในทุกด้านที่องค์การบริหารส่วนตำบลรับผิดชอบ

 2.3 ค่าตอบแทนเพื่อให้พอเพียงกับค่าครองชีพ

 2.4 อยากให้มีกิจกรรมสร้างความสัมพันธ์ของบุคลากรในองค์กรให้มากขึ้นเพื่อความสามัคคีในการทำงาน

3. ความคิดเห็นอื่นๆ

 3.1 การทำงานที่มีความสุข คือ การแสดงออกต่อเพื่อนร่วมงานที่ดีและเหมาะสม

 3.2 ควรมีกิจกรรมเพื่อเสริมสร้างความสัมพันธ์ของเจ้าหน้าที่ในหน่วยงาน

 3.3 การสั่งงานควรส่งตามสายบังคับบัญชาและมีสมุดรับส่งงาน

 3.4 อยากให้ทำงานตามมาตรฐานของตำแหน่งตนเอง และสั่งงานตามสายบังคับบัญชา

**ข้อเสนอแนะเพื่อพิจารณา**

 เห็นควรพิจารณานำผลสรุปแบบประเมินความพึงพอใจ นำมาประยุกต์ใช้กับการบริหารของผู้บริหารท้องถิ่น พนักงานส่วนตำบล และพนักงานจ้าง เพื่อใช้ยึดเป็นแนวทางในการบริหารและปฏิบัติงานต่อไป

 จึงเรียนมาเพื่อโปรดทราบและพิจารณา

 (นางสาวสันสุณี กิ่งแก้ว)

 นักทรัพยากรบุคคล

-ความเห็นปลัดองค์การบริหารส่วนตำบลบะ

…………………………………………………………………………………………………………………………………………………………………………………………………………………………………………………………………………………………………………………………………………

 (นายอิสรพงศ์ วงศ์ฉลาด)

 ปลัดองค์การบริหารส่วนตำบลบะ

-ความเห็นนายกองค์การบริหารส่วนตำบลบะ

…………………………………………………………………………………………………………………………………………………………………………………………………………………………………………………………………………………………………………………………………………

 (นายสุทิน ลักขษร)

 นายกองค์การบริหารส่วนตำบลบะ

****

 **บันทึกข้อความ**

**ส่วนราชการ** องค์การบริหารส่วนตำบลบะ **ส่วน** สำนักงานปลัด

**ที่** - **วันที่** 25 กันยายน 2556

**เรื่อง** สรุปผลการดำเนินงานการจัดกิจกรรมด้านมาตรฐานคุณธรรมจริยธรรม

**เรียน** นายกองค์การบริหารส่วนตำบลบะ

 **เรื่องเดิม**

 ตามที่ องค์การบริหารส่วนตำบลบะ ได้จัดทำโครงการเข้าวัดฟังธรรมปลอดเหล้าในช่วงเทศกาลเข้าพรรษา ประจำปี 2556 ณ วัดและสำนักสงฆ์ จำนวน ๗ แห่ง ที่อยู่ในเขตพื้นที่บริการขององค์การบริหารส่วนตำบลบะ เพื่อให้ผู้บริหารท้องถิ่น สมาชิกสภาองค์การบริหารส่วนตำบล พนักงานส่วนตำบล และพนักงานจ้าง ร่วมกันปฏิบัติธรรมและอนุรักษ์ประเพณีอันดีงามของท้องถิ่นให้สืบรุ่นลุกรุ่นหลานต่อไป

**ข้อเท็จจริง**

 โดยการดำเนินการจัดโครงการเข้าวัดฟังธรรมปลอดเหล้าในช่วงเทศการเข้าพรรษา ประจำปี ๒๕๕๖ มีวัตถุประสงค์เพื่อใช้เป็นหลักการและแนวทางปฏิบัติให้ข้าราชการหรือพนักงานส่วนท้องถิ่นและพนักงานจ้างสอดคล้องกับหลักธรรมและมาตรฐานคุณธรรมจริยธรรม โดยมีการเข้ารับฟังพระธรรมเทศนาของพระแต่ละวัด เพื่อให้ตั้งมั่นอยู่ในศีลธรรม และผู้บริหารท้องถิ่นสามารถชี้แจงข้อปฏิบัติราชการจากทางราชการให้กับประชาชนทราบอีกทางหนึ่ง ทำให้เกิดการเข้าถึงความต้องการของประชาชนได้อีกทางหนึ่งและสามารถรับข้อร้องเรียน ร้องทุกข์หรือประชาชนสามารถเสนอปัญหาความต้องการ ทำให้รับทราบปัญหาและสามารถแก้ปัญหาได้ทันท่วงที โดยยึดผลประโยชน์ของประชาชนเป็นหลัก

การดำเนินการตามโครงการดังกล่าวสามารถสรุปผลที่คาดว่าจะได้รับดังนี้

1. เป็นการอนุรักษ์ประเพณีในฤดูเข้าพรรษา ให้ได้รับการอนุรักษ์ฟื้นฟูให้มีความเจริญยิ่งๆขึ้น ในด้านวัฒนธรรมประเพณีท้องถิ่น
2. ผู้เข้าร่วมโครงการ ได้แก่ ผู้บริหารท้องถิ่น สมาชิกสภาองค์การบริหารส่วนตำบล พนักงานส่วนตำบล และพนักงานจ้าง ได้รับการขัดเกลาและพัฒนาคุณธรรมจริยธรรมสมารถนำมาใช้ในการปฏิบัติงานได้

**ข้อเสนอแนะเพื่อพิจารณา**

 เห็นควรนำผลสรุปการดำเนินการจัดโครงการเข้าวัดฟังธรรมปลอดเหล้าในช่วงเทศกาลเข้าพรรษา ประจำปี ๒๕๕๖ นำมาประยุกต์ใช้กับการบริหารของผู้บริหารท้องถิ่น สมาชิกสภาองค์การบริหารส่วนตำบล พนักงานส่วนตำบล และพนักงานจ้าง เพื่อใช้ยึดเป็นแนวทางในกาปฏิบัติตนต่อไป

**-๒-**

 จึงเรียนมาเพื่อโปรดทราบและพิจารณา

 (นางสาวสันสุณี กิ่งแก้ว)

 บุคลากร

* **ความเห็นหัวหน้าสำนักงานปลัด**

......................................................

......................................................

 (นางสาวนันทิกา บุญมา)

 หัวน้าสำนักงานปลัด

* **ความเห็นรองปลัดองค์การบริหารส่วนตำบล**

......................................................

......................................................

 (นางรัชนี พัสลังก์)

รองปลัดองค์การบริหารส่วนตำบลบะ

* **ความเห็นปลัดองค์การบริหารส่วนตำบล**

............................................................

...........................................................

 (นายอิสรพงศ์ วงศ์ฉลาด)

ปลัดองค์การบริหารส่วนตำบลบะ **- ความเห็นนายกองค์การบริหารส่วนตำบล**

 ……………………………………………………….

 ……………………………………………………….

 (นายสุทิน ลักขษร)

 นายกองค์การบริหารส่วนตำบลบะ